ይህ አካሄድ በአብዛኛው በድርጅቱ ሥራ አስፈጻሚ አባሎች የዝምድና ትስስር መኖሩ ግልጽ የወጣ ሲሆን፣ ቀደም ሲል ጠቅላይ ሚኒስትር መለስንና የቀድሞ የትግራይ ፕሬዚዳንት አቶ ፀጋይ በርኸም በድርጅቱ ሥራ አስፈጻሚነት ከእነባለቤታቸው የነበሩ በመሆኑ ቤተሰባዊ ትስስሩ እየተለመደ መምጣቱ ይነገራል፡፡ አንጋፋ መሪዎችን ተከትለው ወደ ሥራ አስፈጻሚም ሆነ ማዕከላዊ ኮሚቴ የገቡ ሰዎች ከአሸናፊው ቡድን ጋር ቅርበት ያላቸው በሚል ቅሬታ እየተነሳ መሆኑን መምህር አብርሃ ደስታ ለሪፖርተር አረጋግጧል፡፡ በሦስተኛ ደረጃ ከማዕከላዊ ኮሚቴም ሆነ ከሥራ አስፈጻሚ የተሸኙ ሰዎችን ተክተዋል የተባሉ ሰዎች አንዳንዶቹ ታጋዮች ባይሆኑም በዕድሜ ከወጡትም ይበልጣሉ የሚል ነው፡፡